Palangos miesto savivaldybės teritorijoje nuo kovo 13 d. iki kovo 27 d. uždrausti visi atvirose ir uždarose erdvėse organizuojami sporto, kultūros, laisvalaikio, pramogų bei kiti renginiai 

Vykdant Lietuvos Respublikos sveikatos apsaugos ministro – valstybės lygio ekstremalios situacijos vadovo 2020 m. kovo 10 d. sprendimą Nr. V-336 „Dėl koronaviruso (COVID-19) valdymo priemonių“, Palangos miesto savivaldybės administracijos direktoriaus įsakymu nuo kovo 13 d. iki kovo 27 d. uždrausti visi atvirose ir uždarose erdvėse organizuojami sporto, kultūros, laisvalaikio, pramogų bei kiti renginiai visoje Palangos miesto savivaldybės teritorijoje.

Įstaigų, įmonių ir organizacijų vadovams pavesta užtikrinti šio įsakymo paviešinimą įstaigos interneto svetainėse, informaciniuose stenduose, su įsakymu supažindinti darbuotojus. 

